Stefán Karl ræddi við börn og fullorðna um eineltismál Stefán Karl Stefánsson leikari kom til Grundarfjarðar fimmtudaginn 21. mars og ræddi við krakkana í Grunnskóla Grundarfjarðar um einelti . Stefán Karl , sem er einn af stofnendum Regnbogabarna , var einnig með fyrirlestur fyrir foreldra síðar um daginn og var vel mætt á þann fund . Þegar ljósmyndari leit við í grunnskólanum var Stefán að ræða við yngri nemendur skólans sem hlustuðu af athygli . Þá virtist hinn vafasami Glanni Glæpur vera börnunum hugleikinn en eins og flestir vita túlkar Stefán Karl þann óprúttna gaur í sjónvarpsþáttunum um Latabæ . Stefán gaf sér góðan tíma með börnunum og ræddi þetta þarfa málefni við þau .